google/wiki40b huggingface dataset:
Bladud

Bladud eller Blaiddyd var en mytisk konge av britene, og det finnes ingen historiske bevis for hans mulige eksistens. Han er først nevnt i Geoffrey av Monmouths Historia Regum Britanniae (De britiske kongenes historie), skrevet omkring 1136, og der beskrives han som en sønn av Rud Hud Hudibras, og som den tiende herskeren i linje fra den første kongen, Brutus trojaneren. Denne oppfatningen kan ha blitt basert på et feiltolket minnebilde i walisisk genealogi. Den walisiske formen av navnet er Blaiddyd i manuskriptet til Brut Tysilio (den walisiske oversettelsen av Geoffreys Historia). I teksten skal han etter sigende ha grunnlagt byen Bath i sørlige England.
Fortellingen om Bladud ble senere videreutviklet av andre forfattere, som for eksempel John Hardyng og John Higgins, som arbeidet på 1500-tallet. I sin endelige form ble Bladud sendt av sin far for å bli utdannet i de frie kunstarter i Athen. Etter at faren var død kom han tilbake sammen med fire filosofer og grunnla et universitet ved Stamford i Lincolnshire som blomstret inntil det ble undertrykt av erkebiskop Augustin av Canterbury på grunn av at de underviste i kjetteri. Formodentlig skal han ha hersket i tyve år fra 863 f.Kr. eller kanskje 500 f.Kr. og i denne tiden bygde han Kaerbadum eller Caervaddon (Bath), og opprettet de varme badene der ved hjelp av magi. Han dedikerte byen til gudinnen Athene eller Minerva, og til hennes ære tente han en ild som aldri sluknet og hvis flammer ble til steinballer da de sluknet hen og nye flammer sprang ut i deres sted: en videreutvikling av en redegjørelse av den romerske forfatteren Solinus på 300-tallet om bruk av lokalt kull på gudinnens tempelaltre.
Det er sagt at han grunnla byen ettersom han ble smittet av spedalskhet da han var i Athen, og da han reiste hjem ble han satt i fengsel på grunn av sykdommen. Men han rømte og dro langt av sted for å skjule seg. Han fikk arbeid som svinerøkter ved Swainswick, rundt 3 km fra det som senere ble stedet Bath. Han la merke til at når grisene hans gikk inn i myrene i kaldt vær kom de tilbake dekket av varm, svart leire, og grisene likte varmen. Han oppdaget også at de grisene som badet i mudderet ikke hadde hudproblemer som de andre, og da han selv prøvde å bade i mudderet ble han kurert for spedalskheten. Han ble da igjen arving til sin fars rike, og grunnla Bath slik at andre skulle få den samme muligheten til å bli frisk som han hadde fått.
Fortellingen hevder at han også oppmuntret til åndemaning (nekromantikk), eller spådom ved de dødes ånder. Gjennom denne kunnskapen skal han ha bygget seg vinger og forsøkt fly til (eller fra) tempelet til Apollon i Trinovantum (London), også kalt Troja Nova (Nye Troja), men han ble drept enten da han traff en vegg eller da han falt ned og brakk nakken. Han skal etter sigende ha bli gravlagt i Troja Nova og ble etterfulgt av sin sønn, Leir.
John Wood den eldre, en arkitekt i Bath på 1700-tallet, skrev om Bladud og fremmet det fantasifulle forslaget at han burde bli identifisert med Abaris hyperboréeren, en lege som er kjent fra antikke greske kilder.
Hasle-Løren Idrettslag

Historie

Hasle Fotballklub ble stiftet 1. juli 1911 i krysset mellom Økernveien og Ulvenveien. Klubben drev fotball fra begynnelsen, og fra 1914 også ski. Senere kom bandy, håndball og ishockey på programmet. Hasle Ski- og Fotballklubb var med på å stifte Norges Bandyforbund (i 1920) og Norges Ishockeyforbund (i 1934). Skiløperen Einar Judén representerte Hasle da han i 1930 vant kongepokal.
I 1921 ble Økern Sport- og Atletklub stiftet, også dette i Økernveien. Denne klubben meldte seg i 1924 inn i Arbeidernes Idrettsforbund. I 1934 gikk Økern IF sammen med Lille Tøyen IF og Risløkken IF og tok navnet Hasle Arbeideridrettslag.
Etter krigen ble arbeideridrettsforbundet og Norges Landsforbund for idrett (der Hasle FK var med) slått sammen til Norges idrettsforbund. Forbundet kunne ikke ha to medlemsklubber fra samme strøk med så like navn, så Hasle AIL måtte derfor endre navn, siden den var den yngste klubben. Det nye navnet ble Løren Sportsklubb. I 1963 slo Hasle og Løren seg sammen og tok navnet Hasle-Løren Idrettslag.

Ishockeylagets historie

Klubben hadde sin storhetstid midt på 70-tallet da klubben tok tre kongepokaler og ble serievinnere tre ganger. Hasle/Løren rykket ned i 2. div i 1983 og rykket opp igjen før 1984/85-sesongen.
I 1986 ble en ny ishall på Løren åpnet, Lørenhallen, med tilskuerkapasitet på 1500. Før dette hadde ishockeylaget spilt på Jordal Amfi. Ny hall ga ingen umiddelbar suksess for A-laget, og Hasle-Løren rykket ned i 1987. Klubben var igjen i eliteserien fra 1990 til 1992 og rykket opp på ny til øverste divisjon før 1996/97-sesongen. Hasle-Løren var tilbake igjen i 1.divisjon fra 1997, der klubben også er i dag. Fra våren 2011 og ut 2013/14-sesongen var Tommy Lund hovedtrener.
Verdenscupen i seiling

Verdenscupen i seiling er en internasjonal serie av konkurranser i seiling. Verdenscupen er arrangert av World Sailing, og ble for første gang arrangert i 2008.
Yamaha DT

Yamaha DT 50 er en motorsykkel registrert som moped med førerklasse M146 i Norge.

Yamaha DT 50SM LC

De nye motor typene er laget av AM6 Minarelli's vannavkjølte sylindre. Ellers for de gamle som fra 1980' og videre til 1999 er luftavkjølte. Sykkelen er bygget opp med 6trinns girkasse og en sylinder med stempel på 49ccm størrelse og en forgasser på størrelse med 12 og 14mm. Veiven er balansert til å tåle 12 000 rpm. Bak og fremhjulene har originalt en størrelse på 17 tommer og med et digitalt speedometer som måler på fremdekket.
Filologi

Filologi (gr. φιλολογία, «kjærlighet til tale») er studiet av språk og litteratur, og da gjerne gamle litterære dokumenter og verker.
Først brukte de alexandrinske lærde ordet om beskjeftigelse med fortidens litteratur. I renessansetiden ble det den spesielle betegnelse for vitenskapelig studium av det greske og romerske åndsliv, de «klassiske» litteraturene og språkene, og inntil nyere tid ble det utelukkende brukt i denne betydningen. Fra 1800-tallet blir ordet derimot tillagt flere betydninger. For det første bruker man det om lingvistikk (språkvitenskap), slik at for eksempel «komparativ filologi» betegner det samme som sammenlignende språkvitenskap. For det andre brukes det om det historiske studium av litteratur (særlig eldre litteratur). Filologien har da som hovedoppgaver dels ved kritisk behandling av verkene å bringe dem tilbake til deres opprinnelige skikkelse, dels å belyse deres innhold ved fortolkning (hermeneutikk). Studiet av språket, alminnelig historie, samfunnsordninger, mytologi, kunst, litteraturhistorie m.m. betraktes da som hjelpemidler til rett forståelse av tekstene. Ifølge en tredje oppfattelse er filologi det samme som oldtidskunnskap, og er da ikke begrenset til å angå grekerne eller romerne, da det også finnes en indisk, semittisk, slavisk, germansk, nordisk, romansk, osv., filologi.
Shoko Mikami

Landslaget

Shoko Mikami spilte 3 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1999.
Løvbiff

Løvbiff, løvbit eller løvstek er et tynt, stekt kjøttstykke som består av enten presset, kvernet kjøtt eller et helt stykke kjøtt som er banket flatt. Produktet selges ofte som hurtigmat på gatekjøkken, normalt med pommes frites og salat. Løvbiff fås også kjøpt som frysevare i dagligvareforretninger.
I Sverige kalles en stor løvbiff for et «elefantøre».
Løvstek er et varemerke fra Stabburet.
Paul Bottens St.-Hansnats Eventyr

Paul Bottens St.-Hansnats Eventyr ble trykket i 1862 i bare 22 eksemplarer og utgitt som «Nyttaarsgave for Forfatteren» med forord av Peter Christen Asbjørnsen, som også var utgiver av heftet.
I forordet forklarer Asbjørnsen at Paul Botten-Hansen skulle ha skrevet dette som 7 åring, og at han hadde fått originalheftet av skoleholder Hans Hansen Pillarviken. Det fortelles videre at Asbjørnsen har tapt manuskriptet, men at han baserte seg på en egenhendig avskrift. Sverre Mørkhagen mener det hele beror på en spøk, og at det i sin helhet er Asbjørnsen som har skrevet dette i en lett naivistisk til. I så fall må det forstås som et pek mot Paul Botten-Hansen ved å gjøre den flittige biografiskriver allerede som gutt i det han nådde skolealder skulle ha gitt en fremstilling av de underjordiskes levnet, slekt og stamtavle.
Heftet ble delt ut til medlemmene av Det lærde Holland og deres nærmeste krets, de såkalte Batavofilene.
Heftet er senere trykket opp igjen i serien Småskrifter for bokvenner.
Autobahn

Autobahn er det tyske ordet for motorvei. Flertallsform: Autobahnen.
Det finnes særskilte krav for at en vei kan bli klassifisert som autobahn, blant annet at strekningen har planskilte kryss, av- og påkjøringsfelt, midtrabatt (midtskille), flere kjørefelt i samme kjøreretning (minst 2) og en viss bredde på kjørefeltene (minst 3,5 meter).

Standard

Standarden på selve veibanen, vedlikeholdet og nettets utstrekning er relativt høy, men med unntak av  strekningene rundt de største byene, er det ingen belysning. Antall kjørefelt varierer vanligvis mellom to og tre i samme kjøreretning avhengig av årsdøgntrafikk (ÅDT) og hvorvidt man er i nærheten av større kryss (f.eks. der to motorveier krysser hverandre). Ved større byer kan det være flere enn tre kjørefelt i samme retning.
I motsetning til hva som er vanlig mange andre steder er kjørebanene ofte dekket med betong istedenfor asfalt.
Fram til DDRs sammenbrudd i 1990 og gjennom første halvdel av 1990-tallet, var det stor forskjell i kvalitet på veinettet i Vest-Tyskland og DDR. I DDR var det stor mangel på vedlikehold og utbyggingshastigheten var lavere enn på vesttysk side.
Tyskland har verdens fjerde lengste nett med motorveier etter USA, Kina og Spania.

Fartsgrenser

Autobahn i Tyskland har anbefalt maksimumshastighet på 130 km/t, men ingen generell hastighetsbegrensning. Store deler av det tyske autobahnnettet har allikevel fartsgrense 100-120km/t grunnet blant annet stor trafikk, mangel av veiskulder (nødfelt), ujevn kjørebane, korte av- og påkjøringsfelt og relativt lave svingradiuser. Men selv der det er skiltet for opphevelse av restriksjoner på fart, gjelder dette bare for lettere kjøretøy (personbiler og motorsykler). Tyngre kjøretøy (f.eks. lastebiler og busser) må følge en generell fartsgrense på 100 km/t eller 80 km/t (for kjøretøy med tilhenger). Ved veiarbeid er fartsgrensen vanligvis satt ned til 60-80 km/t.
Autobahn i Østerrike har generell fartsgrense på 130 km/t på dagtid, mens de sveitsiske har 120 km/t.

Skiltning

I Tyskland og Østerrike er skilt langs autobahn blå med hvit skrift. I Sveits er moroveiskiltene grønne med hvit skrift. Dette gjelder både navn, illustrasjoner (f.eks. piler), veinummer og kryss-/avkjørsel-nummer.
De fleste kryss og avkjørsler på den tyske autobahn er nummerert og skiltet med et tall med en ring rundt. Autobahn er nummerert med et tall (maksimalt tre sifre) og med bokstaven A foran tallet, på skilt vises bare tallet i et rektangel. Større kryss eller høyt trafikkerte avkjørsler er skiltet opptil 2 km i forkant. På en del strekninger nummereres ikke kryss og avkjørsler fra 1 og oppover, men fra et høyere tall. Grunnen til dette er blant annet pågående eller fremtidige utvidelser. Selv om strekningen er en europavei er det ofte bare A-nummeret som er på skiltet.

Kjøring

Forbikjøringsfeltet(ene) skal bare benyttes ved forbikjøring eller ved stor-/saktegående trafikk. Blinklys og speil må brukes aktivt. På enkelte strekninger benyttes veiskulderen (nødfeltet) som kjørefelt ved stor trafikk. Disse strekningene har da ofte nødlommer i tilfelle motorstopp eller andre uforutsette hendelser. Bruk av «lyshorn» er forbudt.
Suzaku (tenno)

Keiser Suzaku (朱雀天皇（すざくてんのう）, Suzaku-tennō; født 7. september 923, død 6. september 952 var den 61. keiser av Japan, i følge den tradisjonelle tellemåte.
Suzakus regjeringstid strakk seg over årene fra 930 til 946.

Tradisjonelt narrativ

Før han besteg krysantemumtronen var hans personlige navn (imina) var Hiroakira-shinnō. Han var også kjent som Yutaakira-shinnō (寛明親王（ゆたあきらしんのう）).
Hiroakira-shinnō var 11. sønn av keiser Daigo og keiserinne-konsort Onshi, en datter av regenten og statsrådets storminister Fujiwara no Mototsune.
Suzaku had hadde to keiserinner eller konsorter, og én keiserlig datter.
Hogsnes oppvekstsenter

Barnehagen

Hogsnes barnehage åpnet i 1987, og ligger som nærmeste nabo til Hogsnes skole. Barnehagen jobber etter inspirasjon fra Reggio Emilia, og sentrale arbeidsmetoder er pedagogisk dokumentasjon og utforskende kommunikasjon. Barnehagen har en åpen struktur og har funksjonsrom. Barnehagens åpningstid er kl 07.15 – 16.30. Den er stengt for sommerferie i ukene 28- 29- 30.

Avdelinger og gruppesammensetninger

Hogsnes barnehage er en treavdelings-barnehage med 45 plasser for barn i alderen 0 – 6 år.
Barnehagen er partnerbarnehage tilknyttet Høgskolen i Vestfold, og tar i mot lærlinger til Barne- og ungdomsarbeiderfaget.
Hey Paula (sang)

«Hey Paula» er en amerikansk sang, innspilt på plate av duoen Paul & Paula. Paul var sangens komponist og tekstforfatter Ray Hildebrand, en student ved Howard Payne College i Brownwood, Texas. Paula var Jill Jackson, niesen til eieren av pensjonatet, hvor Ray bodde.

Komponering og innspilling

Hildebrand skrev sangen, som opprinnelig hadde tittelen «Paul and Paula», og hentet inspirasjon fra Annette Funicellos hit «Tall Paul». Hildebrand og Jackson fremførte sangen på en lokal radiostasjon. Sangen ble snart populær nok for duoen til at den skulle forsøke å gjøre en profesjonell innspilling. De reiste til et studio i Fort Worth, Texas, og var heldige nok til å finne en produsent, Major Bill Smith, med studiotid, musikere som var booket og en manglende ledesanger. Han spilte inn deres versjon av sangen og utgav den på sin label LeCam Records, endret tittelen til «Hey Paula», kreditert Jill and Ray. Da platen ble en suksess, ble den plukket opp av det større Philips Records, som forandret navnet til Paul and Paula.

Svensk versjon

Gerda Arke har skrevet en svensk tekst. Den svenske tittelen er «Hej, Paula».

Innspilling

Ann-Louise Hanson & Boris. Utgitt på EP-platen Metronome MEP 9098 i 1963.

Norsk versjon

Egil Hagen og Viggo Sandvik Hansen har skrevet norske tekster. Hagens versjon bærer tittelen «Hei Paula». Sandvik Hansens versjon heter «Hei Paulsen».

Listeplasseringer

Da sangen ble utgitt av Philips kom den inn på de nasjonale listene i slutten av 1962 og lå på førsteplassen både på Billboard Hot 100-listen og R&B-listen i 1963. Den frembrakte en oppfølgende Top 10-hit, «Young Lovers», og en serie med andre hits for duoen.
Ogmund Finnsson

Ogmund Finnsson (født ca. 1315, død 1388) var en norsk ridder og riksråd. I to perioder fungerte han også som drottsete. Drottseten styrte landet på vegne av kongen, med samme rettigheter som kongen.
Ogmund Finnsson bodde på storgården Hesby (Hæstby) på Finnøy i Ryfylke. Han var sysselmann i Ryfylke, ihvertfall så tidlig som i 1347. Han var først drottsete for kong Håkon VI Magnusson i perioden 1366–1371. Håkon var mye utenlands, enten på krigstokt eller i Sverige. Senere var Ogmund drottsete for Håkons sønn, Olav IV Håkonsson. Olav var bare 10 år da han ble kronet til konge, og Ogmund Finnsson var drottsete for den umyndige kongen i perioden 1380–1386.
Ogmunds segl har i skjoldet en vinget pil og som skjoldholdere to løver. Sammen med posisjonen som drottsete indikerer det at han trolig var av kongelig slekt selv.
Det er oppført et minnesmerke over Ogmund Finnsson ved Hesby kirke på Finnøy.
Bildeforbudet i Det gamle testamente

Billedforbudet er i Det gamle testamente et forbud mot å lage seg bilder av guder eller det skapte, og/eller tilbe slike bilder.
Dyrkelse av symboler framfor avbildninger av en guddom, eller forbud mot eller fravær av representasjoner av levende eller hellige vesener, kan kalles anikonisme.

Locus Classicus: Gullkalven

I hele Det gamle testamente er det en fortelling som veldig tydelig setter billedforbudet i fokus, fortellingen om gullkalven i 2. Mosebok 32 (חטא העגל).
Selve fortellingen har tydelig deutronomistisk bakgrunn og det gjør at forskere gjerne leser fortellingen sammen med kong Jereboams helligdommer i Betel og Dan. Jereboam fikk, ifølge 1. Kongebok 12, laget to gullkalver som han plasserte lengst nord og lengst sør i Nord-riket (Israel), Gud lar et domsord falle mot helligstedene.
Dermed kan fortellingen i 2. Mosebok leses som en sterk reaksjon mot helligstedene i Betel og Dan. I den deutronomistiske teologi er tanken om Jerusalems stilling som helligsted sterk, Jerusalem er utvalgt av Gud (Kult). Der lar Gud sitt navn bo.
Fortellingen om gullkalven i 2. Mosebok 32 viser tydelig at å lage et gudebilde og tilbe en ting er å avvise Guds frelsende gjerninger. Symbolsk nok knuser Moses lovtavlene som han har mottatt fra Gud på fjellet. Fortellingen er i seg selv grusom og viser på mange måter alvoret i det å avvise Guds frelsergjerning og herredømme.

Deutero-Jesaja

Hos deutero-Jesaja, «den andre Jesaja» (Jes 40-55), møter vi en polemikk mot avgudsbilder. Deutero-Jesaja dateres vanligvis til sen eksiltid og er preget av tro på at JHWHs vil gripe inn og frelse folket sitt – et slags andre eksodus.
Bildet som tegnes er avgudene til Bel og Nebo som må bæres bort av lastedyr når katastrofen rammer. Avgudsbildene er maktesløse og havner selv i fangenskap. JHWH, som Gud har båret like fra de var i mors mage, han skal i sin velde bære og berge Israels folk. Deutero-Jesaja viser her at Guds unikhet er ikke bundet til et bilde som må bæres bort i katastrofer, men at han bærer folket gjennom katastrofer.
50 Let Pobedy

50 Let Pobedy (russisk: 50 лет Победы; norsk: 50 År med Seier) er en russisk isbryter av Arktika-klassen.
Ramon Calderon

Liv og karriere

Calderon ble valgt til president for Real Madrid 2. juli 2006, da han vant med 8 344 stemmer, mens motkandidaten Juan Palacios kom på annenplass med 8 098 stemmer. Etter diskusjoner med klubbens fotballdirektør, Predrag Mijatovic, ansatte han Fabio Capello som klubbens nye manager. Han vurderte også Bernd Schuster, daværende manager for Getafe CF.
I valgkampanjen for å bli president lovet han å signere Arjen Robben fra Chelsea, Cesc Fàbregas fra Arsenal FC og Kaká fra AC Milan. Calderon har senere avfeid at han og klubben hadde tilnærmet seg disse spillerne på ulovlig vis. Han lyktes kun med å signere Robben.
19. juli 2006 annonserte han sine to første signeringer, Fabio Cannavaro og Emerson, begge to fra Juventus som nylig hadde blitt tvangsflyttet til Serie B i Italia. Tilsammen kostet de rundt €20 millioner.
Senere signerte han Ruud van Nistelrooy fra Manchester United og Mahamadou Diarra fra Olympique Lyon, samt at han holdt ord med å signere Arjen Robben fra Chelsea. En 1-års låneavtale med José Antonio Reyes fra Arsenal (Júlio Baptista gikk motsatt vei), ble omgjort til permanent bytte. Før 2008-09 sesongen prøvde han å signere Cristiano Ronaldo fra Manchester United, men mislyktes med dette. 16. januar 2009 sluttet han i sin stilling som president, etter beskyldninger om å ha trikset med stemmene i valgkampanjen. Visepresidenten, Vicente Boluda, overtok rollen umiddelbart.

Kontroversiell

I januar 2007 ble det rapportert at Calderon hadde kommet med ærekrenkende kommentarer om Reals midtbanespiller David Beckham, som hadde blitt satt ut av laget av manager Capello og nylig signert kontrakt med Los Angeles Galaxy. Calderon ble sitert på at han sa at Beckham var «en gjennomsnittlig skuespiller som skal jobbe i Hollywood».
Han er kjent for sine kommentarer til media, blant annet med at Real Madrid skulle signere verdensstjerner. Eksempler var Fabregas, Kaká og Ronaldo.
Real Madrid og Calderon har blitt kritisert av Manchester Unites manager, Sir Alex Ferguson, for det han kalte umoralske handlinger for å prøve å kjøpe Cristiano Ronaldo.
Paso Campamento

Transport

Ruta 4 Andrés Artigas forbinder Paso Campamento med Sequeira og Cuaró.
Grunnkretser i Marnardal kommune

Grunnkretser i Marnardal kommune er delområder og grunnkretser som seksjonerer Marnardal kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Merinos

Historie

Byen ble grunnlagt i 15. august 1889.

Transport

Ruta 25 forbinder Merinos med Young, Menafra, Guichón og Paysandú.
Alternativ för Sverige

Bakgrunn

Etter at Sverigedemokraterna kutta alle bånd til ungdomspartiet sitt, Sverigedemokratisk Ungdom (SDU), i 2015, fortsatte SDU som en uavhengig organisasjon. I februar 2017 kunne Sveriges Radio melde at tidligere SDU-topper hadde sendt inn søknad til Valmyndigheten om å registrere partinavnet Alternativ för Sverige. 13. desember 2017 blei partiet registrert, og tidligere SD- og SDU-politiker Gustav Kasselstrand bekrefta at han stod bak. I tillegg til leder Kasselstrand, sitter også leder i SDU, Jessica Ohlson, og de tidligere SD- og SDU-politikerne William Hahne og Adam Berg i ledelsen. De fire står også øverst på partiets kandidatliste til riksdagen.

Politikk

I likhet med Sverigedemokraterna ønsker Alternativ for Sverige å føre en restriktiv innvandringspolitikk, men vil også legge til rette for repatriering (återvandring). De vil omdøpe Migrationsverket til Återvandringsverket, og oppheve alle oppholdstillatelser innvilget etter år 2000. Partiets nettsider fører dessuten opp to andre hovedområder: lov og orden og demokrati og politikere.

Aksjoner

Martin Hagwall, medlem i partiets landsstyre og plassert som nummer 10 på riksdagslista, plasserte i august 2018 antisemittiske klistremerker på kollektivtrafikken i Stockholm.
Pectinopsebium

Utseende

En ganske liten, slank, brun trebukk med noe forkortede dekkvinger som ikke dekker hele flygevingene eller bakkroppen. Antennene er kamformede hos hannen, utvidet mot spissen og noe sagtakkede hos hunnen. Antennene er en del kortere enn kroppen. Pronotum er sylindrisk, betydelig lengre enn bredt. Dekkvingene dekker litt under halve bakkroppen. Beina er middels lange, lårene litt fortykkede.

Utbredelse

Arten lever i Kenya.
Rett fra hjertet (Bjørn Jens-album)

Rett fra hjertet er et musikkalbum med Bjørn Jens, utgitt i 1994.
The Pyongyang Times

The Pyongyang Times (평양 타임스 / 신문) er en nordkoreansk avis som utkommer på engelsk og fransk. Avisa kom ut første gang 6. mai 1965. Fram til 1990-tallet kom avisa ut to ganger ukentlig, siden da en gang i uka, av og til sjeldnere. Redaksjonen holder til i lokaler i bydelen Sŏsŏng. Avisa er produsert med utlendinger som målgruppe. I tillegg produseres andre skrifter for utlendinger, så som (Korea Today etabl. 1959, The Democratic People's Republic of Korea etabl. 1964, Foreign Trade of the DPRK og Kumsugangsan). Felles for de fremmedspråklige utgivelsene er at de er utgitt av Foreign Languages Publishing House.
Makrygianni

Beliggenhet

Bydelen Makrygianni ligger i Athen kommune og grenser mot nord til Akropolis og bydelen Plaka, som er en av Athens eldste bydeler. Mot vest grenser Makrygianni til Filopapposhøyden, og i syd til bydelen Koukaki. Mot øst ligger Hadrians port og ruinene av det store Zeustemplet.
De viktigste gatene er Makrygianni-gaten og Dionysiou Aeropagitou-gaten, en gågate som følger sydsiden av Akropolishøyden. Flere utenlandske arkeologiske institutter (deriblant også det norske) ligger i Makrygianniområdet, grunnet nærheten til Akropolis og andre antikke monumenter.
Muza Kawasaki Symphony Hall

Muza Kawasaki Symphony Hall er en konserthall i Saiwai-ku i Kawasaki i Japan. Hallen åpnet i juli 2004.
ČT1

Om kanalen

Kanalen hadde sin første sending 1. mai 1953 fra et studio i Praha og startet regulære sendinger 25. februar 1954. I 1970 ble kanalen omdøpt fra ČST til ČST1, da søsterkanalen ČST2 startet sendinger. I 1975 begynte kanalen med farge-tv-sendinger.
I 1990 ble føderalisme innført i Tsjekkoslovakia, og ČST1 ble omdøpt til F1. I 1992 ble kanalen delt opp i to nye kanaler: ČT og slovakiske STV1. Česká televize ble etablert 1. januar 1992.
ČT1 er Česká televizes flaggskipskanal og har en klar familieprofil. Kanalen viser tsjekkiske filmer, barneprogrammer, nyheter og dokumentarer. I 2013 lanserte Česká televize ČT1 HD, høydefinisjons-versjonen av ČT1. Begge kanalene er tilgjengelige over hele Tsjekkia via landets digitale bakkenett.